Ministru kabineta rīkojuma projekta **„Par akciju sabiedrības „Jelgavas siltumtīklu uzņēmums” valsts kapitāla daļu pārdošanu”** sākotnējās ietekmes novērtējuma ziņojums (anotācija)

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Saskaņā ar Valsts pārvaldes iekārtas likuma 87.panta pirmo daļu publiska persona privāto tiesību jomā darbojas veicot darījumus, kas nepieciešami tās darbības nodrošināšanai, sniedzot pakalpojumus un veicot komercdarbību saskaņā ar šā likuma 88.pantu.Saskaņā ar Valsts pārvaldes iekārtas likuma 88.panta pirmo daļu publiska persona komercdarbību var veikt:1. ja tirgus nav spējīgs nodrošināt sabiedrības interešu īstenošanu attiecīgajā jomā;
2. nozarē, kurā pastāv dabiskais monopols, tādējādi nodrošinot sabiedrībai attiecīgā pakalpojuma pieejamību;
3. stratēģiski svarīgā nozarē;
4. jaunā nozarē;
5. nozarē, kuras infrastruktūras attīstībai nepieciešami lieli kapitālieguldījumi;
6. nozarē, kurā atbilstoši sabiedrības interesēm nepieciešams nodrošināt augstāku kvalitātes standartu.

Valsts dalība akciju sabiedrības „Jelgavas siltumtīklu uzņēmums” saimnieciskajā darbībā nav atbilstoša Valsts pārvaldes iekārtas likuma 87. un 88.pantā noteiktajiem nosacījumiem pamatam publiskas personas darbībai privāto tiesību jomā un komercdarbības veikšanai.  |
| 2. |  Pašreizējā situācija un problēmas | Nodokļu parādu kapitalizācijas rezultātā kopš 2004.gada 25.maija Finanšu ministrijai pieder 4 142 500 akciju sabiedrības „Jelgavas siltumtīklu uzņēmums” akcijas LVL 4 142 500 vērtībā. Saskaņā ar 2004.gada 14.oktobrī noslēgto nomas līgumu starp akciju sabiedrību „Jelgavas siltumtīklu uzņēmums” un SIA „Jelgavas koģenerācija” visi akciju sabiedrības „Jelgavas siltumtīklu uzņēmums” bilances aktīvu posteņi uz 30 gadiem tika iznomāti SIA „Jelgavas koģenerācija”.Saskaņā ar nomas līgumu SIA „Jelgavas koģenerācija” kļuva par akciju sabiedrības „Jelgavas siltumtīklu uzņēmums” saistību pārņēmēju attiecībā uz siltumenerģijas piegādi Jelgavas pilsētā. Pašlaik akciju sabiedrība „Jelgavas siltumtīklu uzņēmums” aktīvu saimniecisko darbību neveic, bet uzrauga noslēgtā nomas līguma saistību izpildi.Pamatojoties uz iepriekš minētajiem apstākļiem un ņemot vērā to, ka šo apstākļu ietekmē Finanšu ministrija neiegūst un nevar gūt labumu no tai piederošajām akciju sabiedrības „Jelgavas siltumtīklu uzņēmums” akcijām, kas iegūtas nodokļu parāda kapitalizācijas rezultātā, ievērojot spēkā esošajos normatīvajos aktos noteikto, par atbilstošāko risinājumu atzīstama šo akciju pārdošana.Pārdošanu veic saskaņā ar likuma „Par valsts un pašvaldību kapitāla daļām un kapitālsabiedrībām” 129. pantu un Ministru kabineta 2006.gada 18.aprīļa noteikumos Nr.291 „Noteikumi par nodokļu maksājumu parādu kapitalizācijas rezultātā izveidojušos kapitāla daļu pārdošanu” noteiktajā kārtībā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz atļaut uzsākt valsts kapitāla daļu pārdošanas procesu.Kapitāla daļu pārdošanu Ministru kabineta noteiktajā kārtībā veic valsts akciju sabiedrība „Privatizācijas aģentūra”.Rīkojuma projekts attiecas uz nodokļu analīzes un stratēģiskās plānošanas politiku. |
| 5. | Projekta izstrādē iesaistītās institūcijas  | Finanšu ministrija, Ekonomikas ministrija un valsts akciju sabiedrība „Privatizācijas aģentūra”. |
| 6. | Iemesli, kādēļ netika nodrošināta sabiedrības līdzdalība | Nav attiecināms |
| 7. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Saskaņā ar Publiskas personas mantas atsavināšanas likuma 47.pantu Rīkojuma projektā paredzētās publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgās publiskās personas budžetā. Atsavināšanas izdevumu apmēru nosaka Ministru kabineta paredzētajā kārtībā.Atsavināšanas izdevumu apmēru nosaka Ministru kabineta 2009.gada 8.decembra noteikumi Nr.1388 „Kārtība, kādā veicami atskaitījumi Privatizācijas aģentūrai par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, izveidojams un izlietojams rezerves fonds un veicami maksājumi valsts budžetā”.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma izpildi nodrošinās valsts akciju sabiedrība „Privatizācijas aģentūra”. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru Jaunu institūciju izveide | Ar šo rīkojuma projektu netiek radītas jaunas valsts institūcijas, kā arī netiek paplašinātas esošo institūciju funkcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | 4. Cita informācija | Nav  |

Anotācijas II, IV, V un VI sadaļa – projekts šīs jomas neskar.

Finanšu ministrs A. Vilks

01.07.2011. 16:35

626

Kitija Sirmā

Tiesību aktu departamenta

Valsts resursu politikas nodaļas juriskonsulte

67095587 Kitija.Sirma@fm.gov.lv